Robert McGregor Innes Ireland, bolj znan kot Innes Ireland, je pokojni škotski dirkač Formule 1. Debitiral je v sezoni 1959 na Veliki nagradi Nizozemske z Lotusom in takoj dosegel prve točke za četrto mesto. V naslednji sezoni 1960 je na isti dirki za Veliko nagrado Nizozemske dosegel prve stopničke z drugim mestom, do konca sezone pa je dosegel še eno drugo in tretje mesto. V sezoni 1961 je po slabem začetku sezone dosegel svojo edino zmago v karieri na zadnji dirki sezone za Veliko nagrado ZDA. Do sezoni 1966 je dosegal povprečne rezultate tudi zaradi pogostega menjavanja moštev. Leta 1993 je umrl za rakom.